8. ΠΡΟΕΔΡΙΚΟΝ ΔΙΑΤΑΓΜΑ της 15/29 Σεπτ. 1973 (ΦΕΚ Δ΄ 258) Περί των επιτρεπομένων υπό τας στοάς και προκήπια (πρασιάς) εγκαταστάσεων κοινής εξυπηρετήσεως. Έχοντες υπ’όψει τας διατάξεις του από 17 Ιουλ. 1923 Ν.Δ/τος «περί σχεδίων πόλεων κλπ.», ως μεταγενεστέρως ετροποποιήθησαν και ειδικώτερον των άρθρ. 9 και 85Α αυτού, ως και τας διατάξεις, του υπ’ αριθ. 8/9.6.1973 Ν.Δ/τος «περί Γενικού Οικοδομικού Κανονισμού» (ΦΕΚ 124 τ.Α), και ειδικώτερον της παρ. 1 περίπτ. Β του άρθρ. 25 και εδάφ. β΄παρ. 9 του άρθρ. 84 αυτού, ως και την υπ’ αριθ. 503/1973 γνωμοδότησιν του Συμβουλίου της Επικρατείας, προτάσει του Ημετέρου επί των Δημοσίων Έργων Υπουργού, απεφασίσαμεν και διατάσσομεν: Άρθρ.1.-«Υπό την εξωτερικήν στοάν (άρθρ.25, εδάφ. β΄περίπτ. 7 του Γ.Ο.Κ. επιτρέπεται η υπό της Δ.Ε.Η. κατασκευή υποσταθμών ηλεκτρικού ρεύματος. Άρθρ.2.-Υπό την επιφάνειαν υφισταμένου προκηπίου (πρασιάς) (άρθρ. 84 παρ. 9 εδάφ. β΄ του ΓΟΚ) και εις απόστασιν 2,00 μέτρων από της ρυμοτομικής γραμμής, επιτρέπεται η υπό της ΔΕΗ κατασκευή υπογείων υποσταθμών ηλεκτρικού ρεύματος». Τα άρθρ. 1 και 2 αντικατεστάθησαν ως άνω δια του Π.Δ. 19 Μαΐου/2 Ιουν. 1978 (ΦΕΚ Δ΄ 270). Άρθρ.3.-Η πλαξ επικαλύψεως των υποσταθμών τούτων δέον όπως υπόκειται της στάθμης της προ αυτών οδού κατά έν (1,00) μέρον τουλάχιστον και υπολογίζηται και κατασκευάζηται εις τρόπον ώστε να δύναται να φέρη μετ’ ασφαλείας τα φορτία, βάσει των οποίων υπολογίζονται αι οδογέφυραι των αυτών ανοιγμάτων. 